Ennen ensimmäistä ajotuntia täytyy olla tehtynä vähintään neljä EAS-koulutuksen verkko-oppituntia, jos sinulla ei ole aikaisempaa ajokorttia. Myös Minäkuva-testi ja Autokoulun aloituskysely olisi hyvä olla tehtynä sekä vähintään tasokoe 1 tulee olla suoritettuna. Tasokokeet löytyvät kätevästi  CAP-äpin kautta Webautosta Itseopiskelu-välilehdeltä.
Moni toimipiste/opettaja suosittelee hoitamaan jo ennen ensimmäistä ajotuntia valmiiksi Ajovarmaan tehtävän ajokorttilupahakemuksen, mutta se ei ole esteenä tulla ajamaan ensimmäistä ajotuntia. Ajokorttilupa tulee olla viimeistään siinä vaiheessa hoidettuna, kun tulee aika varata teoriakoe. Jos lupa on tekemättä, ei aikaa voi varata.